唐澤 (弘治進士)

唐澤（），字沛之，號南冈，直隶徽州府歙县人，军籍，明朝政治人物。

 生平 
弘治十一年戊午科應天府鄉試第二十名舉人。弘治十二年（1499年）中式己未科會試第二百三十二名，三甲第一百五十三名進士。授平乡知县，升刑部主事，歷官刑部郎中，曾忤劉瑾意，矫诏跪午门外一月。正德八年（1513年）二月与给事中潘埙勘察捕盗御史甯杲妄杀贪功，诛求扰民一事。九年（1514年）二月升福建按察司副使，管巡海道，十二年三月录福建捕获海贼功，升俸一级。升浙江按察使，治行为天下最，改按陜西，平樊绅等诸剧寇。嘉靖六年（1527年）正月升本省右布政使，四月升都察院右副都御史、巡抚甘肃，处置哈密土鲁番事宜。九年九月以病乞休，十年九月卒于凉州，贈户部右侍郎，賜祭葬，嘉靖二十七年追謚襄敏《歙县志》：唐泽字霈之，槐塘人，以进士令平乡，邑苦水患，为筑堤百八十里，民赖之。迁刑部郎，时阉瑾窃柄，诸法吏逢瑾为深酷，泽持法独平，忤瑾意，矫诏跪午门外一月，出谳畿辅，按瑾党甯中丞不法状，疏入，祸且不测。会瑾败，得免。转福建按察，摄海防，洋寇蘇世浩久出没海上，往讨擒之，降其众七千，悉纵还业，不逾月海上平。寻会楚粤兵平南靖，按察浙江，治行为天下最，改按陜西，平樊绅等诸剧寇，擢都御史抚甘肃。甘肃旧有哈密城，为土鲁番所据，叛顺不常，朝议欲发兵讨之，泽抗疏谓卤衅不可横挑，孤城难以徒据，不如姑存哈密继绝之名，实取土鲁番效顺之利。世宗韪之，诏得便宜行事。已，虏数千人寇，痢疫大作，诸将请乘之，泽不可，曰：此吾攻降其心之会也。为遣医尽起之，而亲提兵与之约战，虏望风解甲，相率内服，悉还所侵哈密城。泽益发卒耕屯，边近莽地，储粟至千万石，规善后六事，报可，著为令。先是大司马彭泽畧哈密有失，要人意欲中伤之，微知司马守新安，时以众人遇泽甘肃之委，实假手焉。泽力为昭雪，要人终抑泽，遂卒凉州，诏赠户部右侍郎，予葬祭，谥襄敏。所著有《南冈集》、《南冈奏议》、《定西录》，崇祀名宦乡贤。。著有《唐襄敏公奏議》、《南冈集》、《南冈奏议》、《定西录》等。

家族 
曾祖唐永吉；祖唐邦仁；父唐傑。母洪氏。具庆下。兄溥。弟漢、濂。有子唐世桥。

参考文献

Category:唐姓
Category:歙縣人
Category:明朝平乡县知县
Category:明朝刑部主事
Category:明朝刑部郎中
Category:明朝福建按察司副使
Category:明朝浙江按察使
Category:明朝陕西按察使
Category:明朝陕西右布政使
Category:明朝甘肃巡抚
Category:軍籍進士